אחרי שלושה חודשים של תהפוכות, הצגת יכולת מצוינת, כניסה למשבר ויציאה ממנו, סיימה הערב (חמישי) מכבי תל אביב את החלק הראשון של עונת 2011/12 - שלב הבתים של היורוליג - עם ניצחון חוץ 69:86 על שרלרואה הבלגית. הצהובים הבטיחו עוד לפני כן את המקום השני בבית ג', אבל רצו לסיים עם טעם טוב של ניצחון והצליחו.
דרג 1: פנרבחצ'ה/אולקר, צסק"א מוסקבה, ברצלונה.
דרג 3: קאנטו, מלאגה, קאזאן.
דרג 4: בילבאו, ז'לגיריס קובנה, גלאטסראיי.
שתי הקבוצות לא הראו מאמץ מיוחד בהגנה בדקות הראשונות, והן ניצלו את זה כדי לקלוע אחת על חשבון השניה נקודות קלות. קית' לנגפורד, שאוהב משחקים ומצבים מהסוג הזה, התחיל לייצר נקודות כמו שכמעט רק הוא יודע והוליך את הצהובים ל-16:22 אחרי 10 דקות.
ברבע השני גם תאו פפאלוקאס קיבל דקות יחסית נדירות ביורוליג והוא ניצל אותן כדי להציג כמה מהלכים מהרפרטואר העשיר שאפיין אותו בעבר. לנגפורד נעצר, אבל דווין סמית' המשיך לייצר נקודות מתחת לסל בשעה ששחורציאניטיס מושך את תשומת הלב של שניים ושלושה שחקנים, ומכבי ירדה למחצית ביתרון 34:38.
ברבע השלישי זו הייתה מכבי שבלאט והאוהדים שלה רוצים לראות. עם קצת ריכוז, בתוספת מאמץ בהגנה, הצהובים רצו ל-1:15 ברשותו של לנגפורד ועם שחורציאניטיס שמתפקד כמעט רכז מתחת לסל. כאן המשחק כבר היה חתום. מכבי דהרה ללא רחמים, הבלגים נשברו והמשחק נגמר הרבה לפני הבאזר האחרון.
בסופו של יום דיוויד בלאט נתן היום יותר דקות למספר שחקנים ובראשם תאו פפאלוקאס. הוא יכול היה לנסות דברים, תרגילים והרכבים ובדרך גם ניצח. המאמן הצהוב גם יכול היה לעקוב עוד קצת אחרי דמונד מאלט, שנמצא בדרכו ליד אליהו. האמריקאי הוותיק לא הבריק - כמו כל הקבוצה שלו הערב - אבל המבחן שלו, כמו גם זה של מכבי, יהיה בטופ 16 של היורוליג. נתראה ב-18 בינואר.
מאלט הנמרץ פתח את המשחק עם סל, אבל הצהובים השיבו בשמונה רצופות משלהם, כששחורציאניטיס ואפילו יוגב אוחיון חוגגים ברחבה האדומה ומעלים את מכבי ל-2:8. בהמשך שתי הקבוצות התחילו להשליך שלשות, ג'סטין המילטון ומאלט צלפו בצד אחד, לנגפורד קלע 10 נקודות רצופות, כולל שלשה עם הבאזר ובסיום הרבע 16:22 למכבי.
סל ועבירה על תאו פפאלוקאס כשתי דקות בתוך הרבע השני כבר העלו את הצהובים ל-18:27. הבלגים התעקשו להישאר בתמונה ושתי שלשות כעבור מספר דקות הורידו את המינוס שלהם ל-31:28 בלבד, מכבי החזירה לפלוס 7, הבלגים שוב הורידו ואחרי 20 דקות 34:38 לצהובים.
מכבי פתחה היטב את הרבע השלישי ואחרי 1:44 דקות עלתה ליתרון שיא שלה הערב - 35:48. זה לא נגמר שם. הצהובים עשו כמה עצירות בהגנה, לנגפורד קלע מקרוב ומרחוק וכשהבלגים נזכרו לקלוע סל שדה ראשון ברבע, זה כבר היה 18 הבדל למכבי (35:53). בסיום הרבע: 49:68 לאורחת.
הרבע האחרון היה גארבג' טיים במיטבו. הבלגים הורידו למינוס 17, מכבי הגדילה בחזרה ל-22 ושחקני הספסל נרשמו בדפי הסטטיסטיקה. בסיום 69:86 לצהובים, שמסיימים את שלב הבתים הראשון במאזן 3:7.
קלעו לשרלרואה: קיילב גרין 16 ו-5 איבודים, דמונד מאלט 13 ו-4 איבודים, כריס היל 10, ייז'י וולש, כריסטוף בגין, ג'סטין המילטון, אמאורי ג'דין ואנדרה רידיק 6 כ"א.
קלעו למכבי תל אביב: קית' לנגפורד 20 (8 מ-11 מהשדה), דייויד בלו 13, גיא פניני 11, דווין סמית' 10, תאו פפאלוקאס 9, ריצ'רד הנדריקס וסופוקליס שחורציאניטיס 6 כ"א, שון ג'יימס ויוגב אוחיון 4 כ"א, טל בורשטיין 3. ג'ון שייר שיחק ולא קלע.